Paavo Väyrynen

| Paavo Väyrynen |
| --- | --- |
 Paavo Väyrynen vuonna 2017.
Suomen ulkomaankauppa- ja kehitysministeri
 Vanhasen II hallitus 19.4.2007–22.6.2010 Kiviniemen hallitus 22.6.2010–22.6.2011  
Edeltäjä:  Paula Lehtomäki
Seuraaja:  Alexander Stubb (ulkomaankauppa) Heidi Hautala (kehitys)
Suomen ulkoasiainministeri
 Sorsan II hallitus 15.5.1977–26.5.1979 Koiviston II hallitus 26.5.1979–19.2.1982 Sorsan IV hallitus 6.5.1983–30.4.1987 Ahon hallitus 26.4.1991–5.5.1993  
Edeltäjä:  Keijo Korhonen Pär Stenbäck Pertti Paasio
Seuraaja:  Pär Stenbäck Kalevi Sorsa Heikki Haavisto
Suomen työvoimaministeri
 Miettusen III hallitus 29.9.1976–15.5.1977  
Edeltäjä:  Paavo Aitio
Seuraaja:  Arvo Aalto
Suomen opetusministeri
 Miettusen II hallitus 30.11.1975–29.9.1976  
Edeltäjä:  Lauri Posti
Seuraaja:  Marjatta Väänänen
Pääministerin sijainen
 Sorsan IV hallitus 6.5.1983–30.4.1987  
Edeltäjä:  Ahti Pekkala
Seuraaja:  Kalevi Sorsa
Euroopan parlamentin jäsen
 1.1.1995–18.4.2007 1.7.2014–12.6.2018  
Kansanedustaja
 23.3.1970–3.4.1995 24.–30.3.1999 21.3.2007–19.4.2011 22.–29.4.2015 12.6.2018–16.4.2019  
Ryhmä/puolue:  Keskustan eduskuntaryhmä (1970–2015) edustaja Väyrynen (12.–17.6.2018) Tähtiliikkeen eduskuntaryhmä (18.6.2018–16.4.2019)
Henkilötiedot
Syntynyt: 2. syyskuuta 1946 (ikä 78) Kemin maalaiskunta
Puoliso:  Vuokko Kaarina Väyrynen o.s. Tervonen (1968–)
Tiedot
Puolue:  Sitoutumaton
Muut puolueet:  Suomen Keskusta (1970–2018, 2020–2023)   Kansalaispuolue (2016–2018)  Seitsemän tähden liike (2018–2019) sitoutumaton (2019–2020)
Koulutus:  valtiotieteen tohtori (1988)
Tutkinnot:  Helsingin yliopisto Åbo Akademi
Uskonto:  Suomen evankelis-luterilainen kirkko
Aiheesta muualla
www.paavovayrynen.fi
  [ Muokkaa Wikidatassa ]   
Paavo Matti  Väyrynen (s. 2. syyskuuta 1946 Kemin maalaiskunta) on suomalainen poliitikko, joka on pitkällä poliittisella urallaan edustanut Suomen Keskustaa. Hän on toiminut kansanedustajana viidellä eri vuosikymmenellä ja on ollut useita kertoja ministerinä, muun muassa ulkoministerinä vuosina 1977–1982, 1983–1987 sekä 1991–1993. EU-kriittisyytensä ja ”liberaaliksi joukkueeksi” kutsumansa keskustapuolueen johdon vuoksi Väyrynen on 2010-luvulla keskustan sijasta edustanut myös perustamiansa Kansalaispuoluetta sekä Seitsemän tähden liikettä.
Väyrynen on toiminut Keskustapuolueen ja Suomen Keskustan kansanedustajana vuosina 1970–1995, 1999, 2007–2011 ja 2015 sekä seitsemän tähden liikkeen kansanedustajana vuosina 2018–2019. Euroopan parlamentin jäsenenä hän on toiminut vuosina 1995–2007 ja 2014–2018 keskustan edustajana ALDE-ryhmässä. Väyrynen on ollut ministeri kahdeksassa hallituksessa viidellä eri vuosikymmenellä: hän oli opetusministeri vuosina 1975–1976, työvoimaministeri vuosina 1976–1977, ulkoasiainministeri vuosina 1977–1982, 1983–1987 ja 1991–1993, pääministerin sijainen vuosina 1983–1987 ja ulkomaankauppa- ja kehitysministeri vuosina 2007–2011. Ministerinä Väyrynen on toiminut 5 997 päivän ajan, mikä tekee hänestä Suomen toiseksi pisimpään ministerinä toimineen henkilön Johannes Virolaisen jälkeen. Koulutukseltaan Väyrynen on valtiotieteiden tohtori.
Vuosina 1972–1980 Väyrynen oli Keskustapuolueen varapuheenjohtaja ja vuosina 1980–1990 Keskustapuolueen ja Suomen Keskustan puheenjohtaja. Vuosina 2016–2017 hän oli perustamansa kansalaispuolueen puheenjohtaja. Väyrynen oli Suomen Keskustan presidenttiehdokkaana vuosina 1988, 1994 ja 2012, vuoden 2018 presidentinvaaleissa hän oli ehdokkaana valitsijayhdistyksen kautta. Väyrynen oli keskustan kunniapuheenjohtaja vuoteen 2018 asti.
Väyrynen valittiin vuonna 2017 Helsingin kaupunginvaltuuston jäseneksi kristillisdemokraattien ehdokaslistalta. Vuonna 2018 hän kuitenkin perusti oman Terve Helsinki -valtuustoryhmän. Vuosina 1973–1980 ja 2005–2017 Väyrynen oli Keminmaan kunnanvaltuutettu. Hän oli Kemin kaupunginvaltuutettu vuosina 2021–2023 ja Lapin aluevaltuutettu 2022–2023.
Väyrynen ilmoitti huhtikuussa 2018 eroavansa keskustan jäsenyydestä. Väyrynen palasi puolueeseen vuonna 2020. Samana vuonna hänet valittiin keskustan puoluehallitukseen. Syyskuussa 2023 hän ilmoitti, että aikoo elvyttää Seitsemän tähden liikkeen uudelleen. 21. joulukuuta Väyrynen ilmoitti eroavansa keskustasta ja jättävänsä puoluepolitiikan. Hän ei myöskään aio liittyä Seitsemän tähden liikkeeseen.